open-index/open-wikipedia-markdown huggingface dataset:
Conchiellos

**Conchiellos** (*Cunchillos* en castellano), ye un lugar de la provincia de Zaragoza y la comarca de Tarazona y Moncayo situau en lo termin municipal de Tarazona. En l'anyo 2011 teneba una población de 133 habitants.

## Toponimia
Lo toponimo *conchiellos* presenta una etimolochía latina a partir de *CONCILIU* como l'aragonés "concello", pero la suya fonetica ye mozarabe, con palatalización de la silaba *-CI-* ta *-chi-*, traza fonetica que presentan las parolas y toponimos mozarabes que l'arabe hispano prenió en una fase primerenca tals como *[[Villafelich]]* y que dimpués conservó y transmitió a l'aragonés.

## Historia
Estió conqueriu d'o dominio musulmán por Alifonso I d'Aragón en 1119. Manimenos, entre cuantas anyadas, estió baixo dominio navarro (de 1140 a 1143 y de 1146 a 1148) dica que Remón Berenguer IV lo recuperó de nuevo pa Aragón.

En 1189 Alifonso II d'Aragón lo dona a Lupo López.
Conchiellos remanió baixo o sinyorío d'a familia López dende 1189 dica 1317.
Posteriorment pasó a o linaje d'os "Castroalbo" (u "Castellblanc"). Mas tardi a o linache d'os Calvillo.

En Conchiellos viviban unicament musulmans asinas que dimpués d'a expulsión d'os moriscos en 1610, unas 210 personas, o lugar quedó vuedo. Se repobló con chents d'a redolada y de Navarra.

En 1699 pasó a poder d'os Contes de Contamina.
En 1812 desapareixioron os sinyoríos por orden d'as Corz de Cádíz.
En 1960 se convirtió en un barrio de Tarazona.

## Fiestas
*Sant Miguel, 29 de setiembre.
As fiestas en honor a Sant Miguel se fan dende o chueves a o domingo mas cercano a o día 29, antimás d'encierres con vacas en as carreras y a suelta d'estas en a plaza, se celebra a vispra o viernes con una foguera an que os "mayordomos" ofreixen pastas, moscatel y atras laminerías a los vecinos. Os mas tardanos se i fan "turradas" con aceite y allo y trunfas colgadas. O día d'a fiesta, o sabado, se quita o Santo adornau con roscons bendecius que dimpués d'a misa reparten os mayordomos en a tradicional "gotica" (variant lingüistica de gotet) chunto a moscatel y atras bebidas.

## Personalidaz
*Dabí Lahiguera Albericio, profesor y activista en la recuperación de l'aragonés en Tarazona y la suya redolada. Escribió lo libro "*[[Ucronía (libro en aragonés)|Ucronía]]*".

## Referencias
Oranjestad

**Oranjestad** ye a capital y tamién a ciudat mas poblada d'Aruba.

Se troba en o centro d'a isla, en a costa d'o mar Caribe. 
A suya población en 2008 segon una estimación ye de 33.000 habitants.

En a luenga local, o papiamento, Oranjestad se rezenta como a "placha".
Nassau

**Nassau** ye a capital y tamién a ciudat mas poblada d'as Bahamas.

A ciudat se troba en a isla de Nueva Providencia, a 34 metros d'altaria sobre o livel d'a mar, en a costa de l'Oceano Atlantico. 
A suya población en 2010 ye de 248.948 habitants, en una superficie de 207 km² y con una densidat de población de 1.202,6 hab/km².

## Clima
Nassau desfruta de un clima tropical humedo con temperaturas cálidas tot l'anyo y precipitacions abundants. Iste clima fan que Nassau siga un centro torístico.

## Ciudaz achirmanatas
*  Detroit (Estaus Unius)
*  Winston-Salem (Estaus Unius)
*  Shanghai (China)
*  Acapulco (Mexico)
*  Paraná, Archentina)

## Referencias

## Vinclos externos

* http://www.bahamas.gov.bs/
Florence Griffith-Joyner

**Delorez Florence Griffith-Joyner**, conoixita como **Florence Griffith** y **Flo-Jo**, (21 d'aviento de 1959, Los Angeles (California) - † 21 de setiembre de 1998, Mission Viejo (California), ). Estio una atleta estausunidense especializata en cursas de velocidat que estió campiona olimpica en os Chuegos Olimpicos de 1988, organizatos en Seúl, en as prebas de 100, 200 y os relevos 4x100, también ganó a medalla de plata en o relevo 4 x 400 y en os 200 m d'os Chuegos Olimpicos de 1984 celebratos en Los Angeles. Huei encara tien os récords d'o mundo d'os 100 y 200 metros lisos y ye considerata como a muller mes rapida de tots os tiempos.

Tamién estió popular por estar una d'as primeras mullers que portaban maquillache y unas largas unglas de color ta competir.

## Vinclos externos
*  Pachina web oficial.
*  Perfil esportivo en a pachina web oficial de l'IAAF.
* Video en YouTube d'o suyo récord d'o mundo de 100 metros lisos.
* Video en YouTube d'o suyo récord d'o mundo de 200 metros lisos.
Zhuangos

Os **zhuangos** (en zhuang *Bouxcuengh*, en chinés *壮族/壯族*) habitan prencipalment a Rechión Autonoma Zhuang de Guangxi (sud de China) y a provincia de Yunnan, con comunidatz aislatas en Lianshan (Guangdong), en os tres casos en territorio chinés. En 2010 yeran uns 18.540.000 individuos. Son a etnia prencipal d'o Guangxi chinés, estando o 32.40 % (2000) d'a población d'a Rechión Autonoma Zhuang de Guangxi y 87.77 % (2000) d'a población zhuangos. Son animistas u budistas.

## Galería

Image:Manuscripts in the Yunnan Nationalities Museum - DSC03934.JPG
Image:1 da zhai zhuang people longsheng rice terrace 2011.jpg|
Image:Zhuang female clothing - Yunnan Provincial Museum - DSC02024.JPG|Trache tipico  
Image:Folk Arts in the Yunnan Nationalities Museum - DSC03757.JPG  
Image:Musical instruments in the Yunnan Nationalities Museum - DSC03859.JPG|Instrumentos


## Bibliografía
*  Zhuangos de Yunnan en Chiang
Trapu zaharrak

**"Trapu zaharrak"** u **"Alegiako traperoari"** (en aragonés *Drapos viellos* u *A lo drapero d'Alegia*) son uns versos composatos a mitat d'o sieglo XIX por o celebre musico Jose Maria Iparragirre (1820-1881) deditatos a lo drapero Ramon Batista natural d'a localidat d'Alegia, de vida descarata y bohemia, que debió estar prou popular en a comarca de Tolosaldea.

Esta canción popular por un regular la gosan cantar en un ambient festivo u de carrera, en cenas de collas d'amigos, u en concursos de coral.

Entre os cantants que han cantato esta canción popular basca se troban os cantautors Xabier Lete y Gontzal Mendibil, o l'actor-cantant Patxi Andion.

## Letra

## Vinclos esternos
* Escuitar u baixar version d'a canción ''Trapu Zaharrak'' de Xabier Lete 
* Escuitar version d'a canción ''Trapu Zaharrak'' d'o grupo Azkenean Bakarrik
Manama

**Manama** (en arabe *المنامة al-Manāma*) ye a capital  de Bahrein, con una población estimata de 157.474 en 2010.
Ye situata en o norte d'o país.

## Administración y vicos
Manama forma parte d'a Gubernación de Capital, una d'as cinco Gubernaciones de Bahrein. O Gubernador o alcalde ye Humood bin Abdullah bin Hamad Al Khalifa.
A ciudat de Manama en os zaguers anyos ha creixido y ha sorbito os lugars mas cletanos d'a redolada. Os nuevos vicos d'a ciudat ye:
* Manama Souq, con Fareeq el-Makharqa)
* Awadhiya
* Adliya
* Bu Ashira
* Bu Ghazal
* Area Diplomática
* Ghuraifa
* Gudaibiya
* Gufool
* Hoora
* Juffair
* Mahooz
* Noaim
* Ras Rumman
* Seef
* Segaya
* Sulmaniya
* Umm Al Hassam
* Zinj

## Clima
O clima de Manama ye desertico, seguntes a Clasificación climatica de Köppen ye *BWh* con temperaturas muy calurosas tot l'anyo y precipitcions escasas.

## Ciudaz achirmanatas

*  Kuwait (Kuwait).
*  Doha (Qatar)
*  Tunis (Tunisia)
*  Trípoli (Liban)
*  Chicago (Estaus Unius)
*  Dubai (Emiratos Arabes Unitos)
*  Jerusalén (Israel)
*  Chiang mai (Tailandia)

## Referencias

## Vinclos externos

* Concello de Manama
Mariano Haro

**Mariano Haro Cisneros**, naixiu de Becerril de Campos (Palencia) o 27 de mayo de 1940 y muerto en Palencia o 27 de chulio de 2024, estió un atleta retirau dende finals d'os anyos 1970 d'a competición d'alto nivel, que estió especilizau en prebas de fundo y campo a traviesa.

Entre d'o suyo amplió palmarés cal destacar que estió subcampión d'o mundo de campo a traviesa tres vegadas en os anyos 1973, 1974 y 1975 y campión d'Espanya de diferents prebas 27 vegadas. Dimpués d'a suya carrera esportiva estió politico, estando alcalde d'o suyo pueblo, Becerril de Campos, dende 1979 dica 2003.

## Referencias

## Vinclos externos
*  Bells d'as millors marcas de Mariano Haro.
*  Mariano Haro en os Chuegos Olimpicos.
Comedia

A **comedia** ye un d'os cheneros clasicos d'o teatro, dende on s'ha estendillato a atros artes com o cine. Se caracteriza por mantener un tono optimista, con una fin feliz y a sobén por tener elementos d'humor u d'ironía. A vegatas se construye una comedia com a parodia d'una atra obra.

A sobén os personaches d'a comedia se veyen enfrentatos a las dificultatz d'a vida cotidiana, movitos por os suyos propios defectos enta desenlaces felices on se fa escarnio d'a febleza humana. A comedia s'orichina en o l'antiga Grecia, pero se desembolicó en a Edat Meya (poco) y sobre tot en a Edat Moderna, dica arribar en os nuestros días. Como en atros cheneros dramaticos, a la comedia l'acción dramatica la determina o personache protagonista; por este motivo no ye estranio de trobar personaches con tono trachico en dramas comicos, siempre que estos sigan, por decir-lo de bella traza, personaches secundarios.

A comedia ye, chunto con a trachedia, una d'as formas clasicas d'o drama griego, y un d'os tres cheneros dramaticos ditos realistas.

## Caracters d'a comedia
A comedia tien una estructura sencilla en a més gran part d'os casos. O conflicto ye chenerato por un regular por a poca virtut d'o protagonista (talment por algun equivoco u problema a lo que ye arrocegato por l'antagonista).

Como caracteristicas, o personache protagonista gosa estar común y corrient y representar un arquetipo, ye dicir, mentiroso, charraie, enamorato, etcetera; ye tamién inocent y inconscient y, a diferencia d'a trachedia, on o personache protagonista tien un profundo sentito etico, en a comedia o protagonista considera a suya moral com una qualitat important; o que lo fa estar muito vital, encara que esto ye més bien un obstaclo pa o personache.

Por ixo, o suyo conflicto dramatico gosa estar, en a més gran part d'as vegatas, con a societat, amés de con ell mesmo, por ixo luita por a superación d'os obstaclos que li impiden de realizar-se con ell mesmo u con esta mesma societat. O desenlace ye feliz por beluna d'as fuerzas que s'oposa a lo protagonista u por totas ellas, de fueras de por qui encarna o defecto, que ha de ser castigato.

## A chenero d'a comedia en aragonés
En aragonés a parola "comedia" ye un cultismo derivato d'o latín *COMOEDIA*, que ye un helenismo derivato d'o griego *Komoida*, por o que fa part d'os helenismos de l'aragonés; una d'as primeras presencias documentals en aragonés ye da traducción d'o libro "*[[Vidas Semblants]]*"
 
Con atro significato y contexto, a locución verbal *fer comedia* se fa servir amplament en aragonés. A una persona que fa redir intencionadament con o que dice u fa se diz que ye un *[[comediant]]*.

En aragonés bi ha pocas comedias escritas. Una d'as pocas ye de principios d'o sieglo XX y escrita en cheso: "*Qui bien fa nunca lo pierde*".

## Se veiga tamién
* Cine de comedia.

## Referencias
Édouard Herriot

**Édouard Herriot** naixito de Troyes (Aube, Francia) o  5 de chulio de 1872 - Roine, Francia y muerto o 26 de marzo de 1957). Estió un politico francés que estió primer ministro de Francia en 1924 dica 1925, 1926 y 1932; y tamién alcalde de Lyon en os anyos 1905 dica 1940 y en 1945 dica 1957.
Diapiro

Un **diapiro** ye una estructura cheolochica en a que un material de comportamiento plastico u dúctil situato en livels inferiors ye sozmeso a gran presión y puya foratando os materials que bi ha en capas superiors. A sobén os diapiros se forman en plegos anticlinals cuan en o nuclio bi ha un material ductil capaz de puyar a traviés d'as fracturas que se forman en os materials tiercos que lo embolican. Ixos materials gosan estar evaporitas, pero tamién pueden estar archilas.

Os diapiros pueden representar una fuent de recursos cheolochicos por l'halita, silvina u cheso que bi ha u por a trampa petrolifera que constituyen en estar as archilas y evaporitas materials impermeables que no deixan puyar o petrolio.

Tamién pueden representar un risgo cheolochico tanto por un abombamiento d'a superficie cuan o material puya, como por una subsidencia u sulsita cuan se disuelven as sals y chesos d'o diapiro, podendo producir-se colapsos. En os dos casos se produce una inestabilidat d'as construccions.

En o Sistema Iberico y Pireneus bi ha diapiros en plegos anticlinals con as archilas, salagons y chesos de facies Keuper en o nuclio. Un d'os diapiros mes espectaculars d'Aragón ye *[[La Olla Espartera]]*, formau amán de Moneva por chesos de facies Keuper que han trescurzau a las calsineras y dolomías de livels superiors.

## Referencias

## Bibliografía
*Alain Foucault y Jean-François Raoult *Diccionario de Geología*. Masson, 1985.
*Diodora Calvo Aldea, Maria Teresa Molina Álvarez, Joaquín Salvachúa Rodríguez *Ciencias de la tierra y medioambientales. 2º Bachilleraro*. 2010 McGrawHill.
Encabalgamiento

Un **encabalgamiento** ye una falla inversa con un plan de falla con un capuzamiento muito abocau, podendo estar cuasi horizontal fendo que un conchunto de materials cubran a otro conchunto baixo este plan de falla que se torna en a superficie de encabalgamiento. Tamién se diz encabalgamiento a lo movimiento tectonico que ha orichinau esta estructural. O material que bi ha dencima d'esta superficie se diz que ye o material encabalgant y o material que bi ha dichós ye o material encabalgau.

Os encabalgamientos se forman en as orochenias cuan se produce un acurzamiento litosferico. En os Pireneus son abundants, destacando lo encabalgamiento frontal sudpirenenco. En o Sistema Iberico bi ha encabalgamientos de menor mida en o contacto d'a part oriental d'o Sistema Iberico con a depresión d'Ebro (serranías marguinals). Os Puertos de Beceit tienen encabalgamientos en diferents marguins.

## Referencias

## Bibliografía
*Alain Foucault y Jean-François Raoult: *Diccionario de Geología*. Masson, 1985.
Provincia d'Alba

A **provincia d'Alba** (en rumano *Județul Alba*; en hongaro *Fehér*) ye una provincia de Rumanía con capital en Alba Iulia.

A población d'esta provincia ye de 382.747 habitants (en 2002) en una superficie de 6.242 km², con una densidat de población de 61 hab/km².

## Composición etnica
A mayor parte d'a población ye formata por vlacos u rumanos (90%), bi ha una important minoría hongara (6%) y alemana, y asentamientos chitans.

## Divisions administrativas
A provincia conta con 4 municipios, 7 ciudatz y 67 comunas u municipios.

### Municipios
* A capital: Alba Iulia que conta con una población de 66.747 habitants (2002).
* Aiud
* Blaj
* Sebeș

### Ciudaz (Oraşe)
* Abrud
* Baia de Arieș
* Câmpeni
* Cugir
* Ocna Mureș
* Teiuș
* Zlatna

### Comunas

## Vinclos externos

* Pachina web oficial d'a provincia d'Alba.
Tercera División d'Espanya - Grupo XVII (2011/12)

A **temporata 2011/12 d'o Grupo XVII** d'a Tercera División d'Espanya de fútbol prencipió en agosto de 2011 dica o 13 de mayo de 2012, estió o grupo d'equipos d'Aragón en Tercera división.

O campìón fue a SD Ejea que chunto a o subcampion o CD Sariñena, o CD Cuarte Industrial y l'Utebo CF chugaron ta promocionar de categoria pero garra d'ells consiguó puyar. Baixaron ta Rechional Preferent cinco equipos: CD Universidad de Zaragoza, CD Tauste, CD Giner Torrero, CD Quinto y UD San José.

## Clasificación

**Pts** = Puntos; **Ch** = Partius Chugaus; **G** = Partius Ganaus; **E** = Partius Empataus; **P** = Partius Perdius; **GF** = Gols Anotaus; **GC** = Gols Recibius

## Referencias

## Veyer tamién
*Temporadas d'o grupo aragonés d'a Tercera División d'Espanya (fútbol).
*Organización d'o fútbol en Aragón.

## Vinclos externos
*  Clasificazión d'a Tercera división espanyola grupo 17 seguntes a Federación Aragonesa de Fútbol.
Provincia d'Argeș

A **provincia d'Argeș** (en rumano *Judeșul Argeș*) ye una provincia de Rumanía con capital en Pitești.

A población d'esta provincia ye de 652.625 habitants (en 2002) en una superficie de 6.862 km², con una densidat de población de 95 hab/km².

## Composición etnica
A mayor parte d'a población ye formata por rumanos (96%), y asentamientos chitans, entre atros grupos.

## Divisions administrativas
O districto conta con 3 municipios, 4 ciudaz y 95 comunas.

### Municipios
*A capital: Piteşti que conta con una población de 171.498 habitants (2001).
* Câmpulung
* Curtea de Argeș

### Ciudaz (Oraşe)
* Costești
* Mioveni
* Topoloveni
* Ștefănești

### Comunas
Provincia de Bacău

A **provincia de Bacău** (en rumano *Judeţul Bacău*) ye una provincia de Rumanía con capital en Bacău.

A población d'esta provincia ye de 706.623 habitants (en 2002) en una superficie de 6.621 km², con una densidat de población de 113 hab/km².

## Población por etnias y nacionalidaz
A mes gran part d'a población son os moldavos u rumanos etnicos, con una minoría catolica en part d'orichen hungaro que lis dicen changos.

## Divisions administrativas
O districto conta con 3 municipios, 5 ciudaz y 80 comunas.

### Municipios
*A capital: Bacău que conta con una población de 175.500 habitants (2002).
* Moinești
* Onești

### Ciudaz (Oraşe)
* Buhuși
* Comănești
* Dărmănești
* Slănic Moldova
* Târgu Ocna

### Comunas
Provincia de Bihor

A **provincia de Bihor** (en rumano *Judeţul Bihor*; en hongaro *Bihar*) ye una provincia de Rumanía con capital en Oradea.

A población d'esta provincia ye de 600.223 habitants (en 2002) en una superficie de 7.544 km², con una densidat de población de 84 hab/km².

## Población por etnias y nacionalidaz
A mayor part d'a población ye formata por vlacos u rumanos etnicos (67.38%), seguita por hongaros (25.96%), chitans (5.01%), eslovacos (1.22%) y alemans (0.19%).

## Divisions administrativas
O districto conta con 4 municipios, 6 ciudaz y 90 comunas.

### Municipios
*A capital: Oradea que conta con una población de 600.223 habitants (2002).
* Beiuș
* Marghita
* Salonta

### Ciudaz (Oraşe)
* Aleșd
* Nucet
* Săcueni
* Ștei (fost Dr. Petru Groza)
* Valea lui Mihai
* Vașcău

### Comunas
Crimea (desambigación)

**Crimea** puet referir-se a:
***[[Peninsula de Crimea]]**, peninsula d'o sud-este d'Europa.
***[[Republica Autonoma de Crimea]]**, a sola republica autonoma d'Ucraína, situata en l'anterior peninsula y controlada *de facto* por Rusia.
***[[Republica de Crimea]]**, subchecto federal ruso constituito en republica dende l'18 de marzo de 2014, no reconoixito como tal por a comunidad internacional.
***[[Districto Federal de Crimea]]**, dende marzo de 2014 un d'os districtos federals de Rusia, que incluye a Republica de Crimea y a ciudat federal de Sevastopol.

## Entidaz territorials desapareixitas
***[[Khanato de Crimea]]**, estato desapareixito con nuclio en a peninsula de Crimea.
***[[Republica Socialista Sovietica Autonoma de Crimea]]**, entidat territorial que existió entre 1921 y 1945 adintro d'a Republica Socialista Sovietica de Rusia y entre 1991 y 1992 adintro d'a Republica Socialista Sovietica d'Ucraína.
***[[Oblast de Crimea]]**, entidat territorial que existió entre 1945 y 1954 adintro d'a Republica Socialista Sovietica de Rusia y entre 1954 y 1991 adintro d'a Republica Socialista Sovietica d'Ucraína.

## Atros
***[[Guerra de Crimea]]**.
Dean Edwards

**Dean Edwards**, naixito de Nueva York (Nueva York) o 30 de chulio de 1970, ye un actor, actor de voz y cantaire estausunidense, con cuantas cintas destacatas y cuantos premios recibitos mientres a suya carrera cinematografica.

## Vinclos externos

*  Dean Edwards en IMDb.
José Escolano Sánchez

**José Escolano Sánchez** (Zaragoza, 15 de noviembre de 1926 - Zaragoza, 15 de chinero de 2007) estió un ciclista aragonés profesional dende 1946 dica 1962. A suya millor victoria estió l'Euskal Bizikleta en l'anyo 1955.

## Honors
* En Zaragoza tien una glorieta con o suyo nombre.

## Referencias

## Vinclos externos
*  Biografia esportiva de José Escolano a ''sitiodeciclismo.net''
Provincia de Bistrița-Năsăud

A **provincia de Bistrița-Năsăud** (en rumano *Județul Bistrița-Năsăud*; en hongaro *Beszterce-Naszód*) ye una provincia de Rumanía con capital en Bistrița.

A población d'esta provincia ye de 317.254 habitants (en 2005) en una superficie de 5.355 km², con una densidat de población de 59,2 hab/km².

## Población por etnias y nacionalidaz
D'alcuerdo con o cens de l'anyo 2002 a mayor part d'a población son os vlacos u rumanos (90,25%), seguitos por os hongaros (5,88 %), y os chitans (3,57 %). Os saxons transilvanos son o 0,21 %, dinantes estioron una part important d'a población, o suyo numero decreixió muito cuan fuoron evacuatos en a invasión sovietica que se desvinió en a Segunda Guerra Mundial.

## Divisions administrativas
O districto conta con 1 municipios, 3 ciudaz y 56 comunas.

### Municipios
*A capital: Bistrița que conta con una población de 81.259 habitants (2002).

### Ciudaz (Orașe)
* Beclean
* Năsăud
* Sângeorz-Băi

### Comunas
Idioma tartaro crimeu

L**'idioma tartaro crimeu** (*Qırımtatarca, Къырымтатарджа, Qırımtatar tili, Къырымтатар тили*) ye una luenga d'a branca kipchak d'as luengas turquicas orichinata a partir d'a evolución d'o cumán entre os tartaros d'a Peninsula de Crimea con influencia d'as luengas turquicas d'a branca oguz, que fa que esta luenga siga diferent d'a luenga d'os atros pueblos tartaros de l'antigL'Imperio Ruso. A causa d'os procesos migratorios y as deportacions que historicament han padeixito os tartaros crimeus se charra tamién en Turquía, Bulgaria, Rumanía (especialment en a Dobrucha), y en Uzbekistán.
Provincia de Botoșani

A **provincia de Botoşani** (en rumano *Judeţul Botoşani*) ye una provincia de Rumanía con capital en Botoşani.

A población d'esta provincia ye de 452.834 habitants (en 2002) en una superficie de 4.986 km², con una densidat de población de 92 hab/km².

## Población por etnias y nacionalidaz
Os moldavos u rumanos etnicos representan o 98,8 % d'a población, seguitos por os chitans con o 0,7 % (o menor porcentache en Rumanía), os ucraineses con o 0,2 % y os rusos con o 0,2 %.

## Divisions administrativas
O districto conta con 2 municipios, 5 ciudaz y 67 comunas.

### Municipios
*A capital: Botoşani que conta con una población de 119.380 habitants (2002).
* Dorohoi

### Ciudaz (Oraşe)
* Bucecea 
* Darabani
* Flămânzi
* Săveni
* Ștefănești

### Comunas
Provincia de Brașov

A **provincia de Braşov** (en rumano *Judeţul Braşov*) ye una provincia de Rumanía con capital en Braşov.

A población d'esta provincia ye de 596.140 habitants (en 2002) en una superficie de 5.363 km², con una densidat de población de 111,2 hab/km².

A Tierra d'a Bârsa u Burzenland perteneixe a la provincia de Braşov.

## Población por etnias y nacionalidaz
En l'anyo 2008 os vlacos u rumanos etnicos yeran un 87,3 %, os hongaros (incluyindo os seculs) yeran un 8,7 %, os alemans etnicos (a mes gran part saxons transilvanos pero incluyindo-ie tamién a los suabios d'o Danubio) yeran un 0,8 %, y atras nacionalidaz representaban o 3,3 %.

## Divisions administrativas
O districto conta con 4 municipios, 6 ciudaz y 47 comunas.

### Municipios
*A capital: Braşov que conta con una población de 284.596 habitants (2002).
* Făgăraș 
* Codlea 
* Săcele.

### Ciudaz (Oraşe)

* Ghimbav
* Predeal
* Râșnov 
* Rupea
* Victoria 
* Zărnești

### Comunas
Solifluxión

A **solifluxión** ye un tipo de movimiento de ladera en suelos archilencos saturaus en augua en o que se suman a reptación y o fluxo. Son chicoz fluxos viscosos y lentos de suelos cayendo costera entabaixo en forma de lobulos individuals que pueden levar a vechetación enradigada. Se producen d'una traza intermitent en cada ciclo de chelo-deschelo, a sobén en primavera con o mayenco, cuan a nieu se reviene y os suelos son embadinaus. Son tipicos d'o sistema morfoclimatico periglacial, pero no exclusivos.

En o Sistema Iberico a solifluxión se produce actualment, y ye fácilment observable en la costera nord-este d'o Puerto de Cuarto Pelado, amán de Cantaviella. En l'ueste d'a Sierra d'Albarracín os lobulos de solifluxión retienen l'augua, o suelo s'embadina y se forman paúls en a redolada de Bronchales y Oriuela, que por ixo prene o nombre *del Tremedal*. Tamién en a Muela de Sant Chuan se producen fenomenos de solifluxión en os materials terrichens de facies Weald y en as arenas d'Utriellas.

En o Pireneu se fan lobulos de solifluxión en muitos puestos, podendo-ne veyer en Tramacastiella de Tena amán d'o Entibo d'Escarra y en Fanlo en a costera norte d'a Sierra Custodia.

## Referencias

## Bibliografía
*Francisco Anguita Virella, Fernando Moreno Serrano. *Procesos cheolochicos externos y cheolochía ambiental*. Editorial Rueda.
Provincia de Brăila

A **provincia de Brăila** (en rumano *Judeţul Brăila*) ye una provincia de Rumanía con capital en Brăila.

A población d'esta provincia ye de 373.199 habitants (en 2002) en una superficie de 4.766 km², con una densidat de población de 82 hab/km².

## Población por etnias y nacionalidaz
Os muntens u rumanos etnicos son o 98 % d'a población, o resto son lipovans, arrumanos y chitans.

## Divisions administrativas
O districto conta con 1 municipios, 3 ciudaz y 40 comunas.

### Municipios
*A capital: Brăila que conta con una población de 216.292 habitants (2002).

### Ciudaz (Oraşe)

* Făurei
* Ianca
* Însurăței

### Comunas
Provincia de Buzău

A **provincia de Buzău** (en rumano *Judeţul Buzău*) ye una provincia de Rumanía con capital en Buzău.

A población d'esta provincia ye de 495.325 habitants (en 2005) en una superficie de 6.103 km², con una densidat de población de 81 hab/km².

## Población por etnias y nacionalidaz
Os muntens u rumanos etnicos son o 97 %, o 3 % son chitans.

## Divisions administrativas
O districto conta con 2 municipios, 3 ciudaz y 82 comunas.

### Municipios
* A capital: Buzău que conta con una población de 216.292 habitants (2002).
* Râmnicu Sărat.

### Ciudaz (Oraşe)

* Nehoiu
* Pătârlagele
* Pogoanele
* Berca.

### Comunas

## Vinclos externos
Penya Falconera

A **penya Falconera** (*Peña Alconera* en castellano) y tamién dito "Uevo de Morrano" ye una formación rocosa dentro d'o Parque Natural d'a Sierra y as Foces de Guara, en o termin de Morrano. A suya altaria maxima ye de 766 m.

O suyo nombre procede d'os falcons, antigament en a penya se criaban falcons.

## Veyer tamién
* Morrano.
Doble fecundación

A **doble fecundación** ye propia d'as anchiospermas y consiste en que o tubo polinico producto d'a cherminación d'o gran de polen transporta dos celulas espermaticas que fan de gametos, y cuan estas celulas son en contacto con o saco embrional o nuclio d'una d'ellas entra en a ovocelula a la vegada que o nuclio de l'atra s'achunta con os nuclios polars. O resultato d'a primera unión orichinará un zigoto diploide que por mitosis succesivas orichinará l'embrión d'a simient. O resultato d'a segunda unión orichinará una célula con nuclio triploide que formará o endospermo secundario u albumen, una fuent de nutrients pa o desarrollo de l'embrión.

## Vinclos externos
* A doble fecundación en as anchiospermas con l'eixemplo d'una flor de ciresera. (animacion flash).
Escala de dureza de Mohs

A **Escala dureza de Mohs** caracteriza a resistencia a lo rayau de bels minerals por a capacidat un mineral duro de rayar-ne un de mes tovo. Fue creyada en l'anyo 1812 por o cheologo y mineralogo Friedich Mohs, no ye una escala ni linial ni logaritmica, y ye una d'as muitas definicions d'a dureza en ciencia d'os materials. O metodo de comparar a dureza observando minerals que pueden rayar atros minerals, manimenos, ye de gran antigüedat, y ya la mencionaba Teofrasto en o suyo tractau "*[[As Piedras]]*", c. 300 A.C, seguiu por Plinio lo Viello en a suya *[[Naturalis Historia]]*, c. 77 A.D.

En esta tabla s'amuestra una comparación d'a escala de Mohs con a dureza absoluta obtenita con un esclerometro.

## Cualques eixemplos
A ungla tiene una dureza de 2,2 y raya por tanto o cheso pero no a calcita.

Una lama d'arambre tiene una dureza arredol de 3.

O bronce d'un radiador tiene una dureza arredol de 4.

L'acero normal tiene una dureza de 5,5, como un vaso de veire.

L'acero temperau tiene una dureza de 6,4.

O carburo de silicio ye muito mes duro que no o corindón, pero prou menos que o diamant. A suya dureza se situaría en 9,5.

## Referencias

## Se veiga tamién
* Escala de Rosiwal.
* Escala de Knoop.
Endospermo

O **endospermo** ya una part d'a simient que se fa servir como fuent de nutrients pa o desarrollo de l'embrión y en bels casos tamién d'a plantula. L'albumen presenta haustorios capaces de prener materials nutritivos d'atras parz de l'ovulo.

L'albumen s'orichina en a doble fecundación d'as anchiospermas cuan o nuclio d'una celula espermatica d'o polinico s'une a los nuclios polars d'o saco embrional orichinando una celula triploide. Dimpués d'esta fecundación se producen mitosis succesivas que no van acompanyatas d'a tabicación d'o citoplasma. L'embrión ye empentato a lo centro d'o saco embrional por creixer o suspensor, a la vegada que l'albumen queda en posicions cada vegata mes perifericas. Una vegata que l'albumen embolica l'embrión que ye en una posición interior y central se forman parez que deseparan cadagún d'os nuclios que s'han formato enantes.

En as plantas que se cautivan destacan dos tipos d'albumen: l'albumen amilacio y l'albumen oliachinoso. L'albumen amilacio contién amidón y se troba en as simients d'as graminias y as leguminosas. L'albumen oliachinoso contién olios u aceites y se troba en as nueces, lino y o ricino. Bi ha atros tipos d'albumen como l'albumen cornio.

O destín de l'albumen en o desarrollo d'a simient ye muito diferent segunt casos. En as simients d'as leguminosas se produce un transvase d'as reservas nutritivas de l'albumen a los cotiledons, y cuasi desapareixe. En as simients d'as graminias cuasi no ye consumito en a formación de l'embrión y os cotiledons tienen pocas reservas nutritivas. En as cruciferas queda redueito a una fina capa proteica que embolica l'embrión.
Provincia de Caraș-Severin

A **provincia de Caraș-Severin** (en rumano *Județul Caraș-Severin*; en hongaro *Krassó-Szörény*; en serbocroata *Karaš-Severin/Караш Северин*) ye una provincia de Rumanía con capital en Reșița.

A población d'esta provincia ye de 333.219 habitants (en 2002) en una superficie de 8.514 km², con una densidat de población de 39 hab/km².

## Población por etnias y nacionalidaz
Os vlacos o rumanos etnicos son o 88,24 %. Tamién bi ha chitans (2,37 %), croatas (1.88%), suabios d'o Danubio (1.84%), serbios (1.82%), hongaros (1.74%) y ucraineses (1.05%).

## Divisions administrativas
O districto conta con 2 municipios, 6 ciudaz, 69 comunas y 1 aldeya.

### Municipios
* A capital: Reșița que conta con una población de 	84.026 habitants (2002).
* Caransebeș.

### Ciudaz (Orașe)

* Anina
* Băile Herculane
* Bocșa
* Moldova Nouă
* Oravița
* Oțelu Roșu

### Comunas

### Aldeyas
* Agadici

## Veyer tamién
Provincia de Călărași

A **provincia de Călărași** (en rumano *Județul Călărași*) ye una provincia de Rumanía con capital en Călărași.

A población d'esta provincia ye de 324.617 habitants (en 2002) en una superficie de 5.088 km², con una densidat de población de 64 hab/km².

## Población por etnias y nacionalidaz
En l'anyo 2002 os muntens u rumanos etnicos yeran o 95 % d'a población, estando atros grupos etnicos presents en a vecina Dobrucha y en atras parz de Rumanía o resto, destacando os chitans y os turcos rumelís.

## Divisions administrativas
O districto conta con 2 municipios, 3 ciudaz y 48 comunas.

### Municipios
* A capital: Călărași que conta con una población de 73.510 habitants (2002).
* Oltenița

### Ciudaz (Orașe)

* Budești
* Fundulea
* Lehliu-Gară

### Comunas
Unione Italiana del Lavoro

**Unione Italiana del Lavoro**  (en aragonés *Unión Italiana d'o Treballo*) y conoixida a sobén tamién como **UIL** d'as suyas siglas en italiano, ye una confederación sindical italiana establida en Roma lo 5 de marzo de 1950. Representa as sensibilidaz socialdemocratas en Italia, equivalents en a politica italiana a los partius *[[Partito Socialista Democratico Italiano]]*, *[[Partito Socialista Italiano]]* y *[[Partito Repubblicano Italiano]]*.

## Secretarios chenerals

## Se veiga tamién
* Socialismo.

## Bibliografía consultada
* ICTUR et al. (ed.): *Trade Unions of the World*. Londres, Reino Uniu. John Harper Publishing, 2005 (6ena ed.). ISBN 0-9543811-5-7.

## Referencias

## Vinclos externos

*  Pachina web oficial d'a UIL.
Saco embrional

O **saco embrional** ye un gametofito feminín present adintro d'a nucela de l'ovulo d'as plantas con simient, estando diferent en as chimnospermas y as anchiospermas. En a nucela una sola célula sufre meiosi y orichina cuatre celulas haploides ditas megasporas, d'as que unicament se'n desarrollará una por succesivas mitosis orichinando o saco embrional, dechenerando as atras tres megasporas.

En as chimnospermas o saco embrional presenta arquegonios con oosferas u ovocelulas haploides. En as anchiospermas ye mes complexo y presenta una ovocelula haploide acompanyata de dos celulas sinerchidas, tres celulas antipodas haploides y dos nuclios polars que constituyen una unidat diploide, tot producto de tres mitosis succesivas a partir d'a megaspora que no dechenera. Este gametofito presenta estas estructuras para poder permitir a doble fecundación propia d'as anchiospermas, en a que una celula espermatica d'o tubo polinico fecunda a la ovocelula, pa orichinar l'embrión y atra celula espermatica a los nuclios polars, pa orichinar endosperma.

## Bibliografía
Aguilella, Antoni y Puche, Felisa. *Diccionari de botanica. Colecció: Educació (sèrie materials)*. Publicacions d'a Universitat de Valencia, 2004. ISBN 9788437059150.
Barrancada

Una **barrancada** ye una inundación rapida en fondonadas, tierras baixas, barrancos, ramblas, torrents en cheneral, ríos, a causa d'una tronada, huracán, deschelo rapido u causas humanas. As barrancadas u "inundacions lampit" se distinguen d'as inundacions normals por una escala temporal menor de seis horas. Son comuns en os barrancos, garonas y torrents en cheneral d'os Pireneus. Unatra parola aplicable a istas inundacions en cursos d'augua ye **garonada**. En benasqués tamién tenemos a parola **botinada** pa dicir o frent d'una creixida que baixa por un cauz seco u que s'anyade a atra corrient por puyar de sopetón o cabal.

En os hidrogramas de creixida d'as barrancadas se veye un periodo de respuesta dende a caita d'as precipitacions dica l'inte cuan s'observa o cabal punta u maximo de pocos minutos, y esto no permite fer sistemas d'alerta eficients pa os plans d'evacuación.

En a zona prepirenenca as barrancadas dimpués d'una tronada se producen de sopetón auguas enta baixo, con un tiempo de respuesta breu, como se desvinió o 7 d'agosto de 1996 a las 19:00 horas en Biescas cuan cayó una precipitación de 160 l/m² en 45 minutos y l'augua s'entibó en os barrancos de Sía, Betés, y Arás por a existencia en o suyo cauz de piedras y ramas y dimpués baixó a una velocidat de 4&nbsp;m/s inundando o camping de las Nieves, que yera en un cono de dechección con materials sedimentaus d'atra barrancada pareixita 50 anyadas enantes.

## Notas


## Referencias
Lipovans

Os **lipovans** (en ruso *липовáне*; en rumano *lipoveni*; en ucrainés *липовани*; en bulgaro *липованци*) son un pueblo habitador d'o delta d'o Danubio y a suya redolada. Son descendients d'os viellos creyents ortodoxos que se i refuchioron dimpués d'una reforma relichiosa que los obligó a fuyir de l'Imperio Ruso. Mantienen l'uso d'o ruso y d'as suyas practicas relichiosas. Un d'os suyos modos de vida tradicionals ye o de pescataires fluvials. En Ucraína son uns 56,000 y habitan sobre tot l'aria de Buchac, en Rumanía yeran uns 35,791, 21,623 d'ells en a Dobrucha Rumana, sobre tot en a provincia de Tulcea.
Epicarpo

O **epicarpo** u **exocarpo** ye part més externa d'o pericarpo d'o fruito. O epicarpo forma a epidermis dura d'o fruito que, a sobén contién glandulas con esencias y pigmentos. En aragonés puet haber-ie denominacions especials pa o epicarpo de fruitas de plantas cautivadas. A sobén corresponde a la "pela" d'os fruitos, pero en o caso d'os hesperidios a "pela" presenta una part interior blanca de mesocarpo y una part externa de color caracteristica correspondient a lo epicarpo. En o caso d'a uga o epicarpo ye o barfuello.

## Veyer tamién
* Fruito.
* Endocarpo.
* Mesocarpo.
* Simient.
* Carpelo.
* Ovario.
Grau (costa)

:*Este articlo ye sobre un *'grau** en a costa. Pa atros significatos d'a parola **grau** vaiga a **grau (desambigación)**.''

Un **grau''' ye un punto d'a costa que sirve ta desembarcadero. A sobén orichina vicos maritimos por o desdoblamiento portuario d'un lugar u una ciutat, que gosa estar situada a una distancia de menos de 10&nbsp;km. Este feito, muit usual en o golfo de Valencia, s'explica por a francha litoral de marismas con risgo de paludismo que dende antigo desaconsellaban o establimiento d'os nuclios urbans a cantos d'a mar. Por ixo s'establiba un terrero dica la placha, on yera bastiu o grau.

Podeba coincidir con a boquera d'un río: antigament, o Xúcar, y encara huei o Millars en Almazora, o río Seco de Bechín en Borriana (Grau de Borriana), o Guadalaviar en Valencia (Grau de Valencia) y o Serpis en Gandía (o Grau de Gandía).

Os atros graus, as de marisma, son a lo norte de Valencia: o Grau Vell de Sagunt, o Grau de Moncofa, y o Grau de Castellón. Actualment os graus d'Almazora y de Moncofa han desapareixito com a puertos, mientres que han estau desafectaus os de Borriana y Murviedro, construindo-se puertos modernos, a lo norte d'os antigos graus.

Grau tamién tien o sentiu de canal u estreito chicot que comunica una albufera con a mar.

## Referencias
Chelifracción

A **chelifracción** u **crioclastia** ye un tipo de meteorización fisica que consiste en que una roca se creba u esminglana por a conchelación de l'augua que ha entrau en as suyas badas u crepas, producindo un efecto de falca porque l'augua encomienza a conchelar-se en a part externa y contina conchelando-se en l'interior. Como o chelo ocupa un volumen mes gran que l'augua liquida se produce una creixenza de presión, que puede plegar a las 2.000 Atm, y a roca se creba, podendo-se sentir o esclafiu. Pa que l'efecto de falca siga efectivo o chelo ha de sellar as fracturas pa que l'aire u l'augua liquida no puedan salir-ne y puye a presión.

Este proceso ye tipico, pero no exclusivo d'o sistema morfoclimatico periglacial. En a Peninsula Iberica ye frecuent en as arias montanyosas, y estió especialment activo en a zaguera glaciación, cuan en gran part d'estas arias montanyosas bi heba condicions periglacials. Un d'os resultatos d'a chelifracción son as tarteras, grans acumulacions de piedras a lo piet d'os cinglos y laderas cuasi verticals.

## Bibliografía
* Eumenio Ancochea Soto, Francisco Anguita Virella y Fernando Moreno Serrano: *Geología Procesos externos*. Editorial Edelvives. p 60.
BSH Electrodomésticos España

**BSH Electrodomésticos España, S.A.** ye una empresa espanyola integrada en o grupo líder europeu BSH Bosch und Siemens Hausgeräte GmbH. Iste grupo fue establito en 1967 como una *[[joint venture]]* entre Robert Bosch GmbH y Siemens AG. Ye un d'os prencipals fabricants d'electrodomesticos de linia blanca y chicoz aparatos electrodomesticos y tien alto u baixo 40.000 empleatos. As oficinas centrals se troban en Munich, Alemanya.

Os resultatos d'o grupo *BSH Electrodomésticos España* en o exercicio 2010 plegoron a una cifra global de vendas de 1.382,9 millons d'euros. As vendas en Espanya estioron de 673,8 millons d'euros. A resta d'o volumen de facturación, 709,1 millons d'euros, corresponde a la cifra d'exportacions.

Con un 29,1% de participación de mercato en valor (datos *sell-out* seguntes GFK, anyo 2010), BSH Electrodomésticos España encabeza o mercato espanyol d'electrodomesticos a traviés d'a suyas marcas Bosch, Siemens, Gaggenau, Neff, Ufesa y Balay.

Actualment, BSH Electrodomésticos España tien una meya de 4.055 empleatos (plantilla meya de l'anyo 2010), en siet fabricas situatas en Zaragoza (Montanyana y A Cartuixa), Navarra (Estella y Esquíroz), Santander y Vitoria, amás de dos centros operativos en Uhart (Navarra) y Zaragoza. En ista zaguera ciudat se troba tamién a central d'o Servicio BSH a o client que proporciona o refirme de servicio ta toz os productos de BSH a traviés de 311 centros especializatos en toda Espanya. D'atra man, en Zaragoza, se troba o suyo Centro Lochistico en PLA-ZA, dende a on o grupo distribuye os suyos electrodomesticos a o mercato espanyol y portugués y exporta os fabricatos en as plantas espanyolas.

BSH Electrodomésticos España, que fabrica y comercializa aparatos de cocción, lavaderas, lavadors y frigorificos, asinas como chicoz electrodomesticos, cuenta con cinco centros de I+D+i, a on se centra l'actividat de desarrollo ta tot o grupo en as tecnolochías de bomba de calor, cocción a gas, cocción por inducción, lavato y planchato.

## Vinclos externos
* Pachina oficial en Espanya
5.000 metros lisos

Os **5.000 metros lisos**, en atletismo,  ye una cursa en a que s'ha de fer una distancia de 5.000 metros, libres d'obstaclos, o mes rapido posible. Ye a preba mes curta d'as cursas de fundo.

Ye incluida en o programa de prebas oficials d'os campionatos d'atletismo y amás amás ye en o programa d'atletismo en os Chuegos Olimpicos dende os Chuegos Olimpicos d'Estocolmo 1912 en a categoría masculina, y dende os chuegos d'Atlanta 1996 en a femenina.

## Récords
Os récords mundials son: en a categoría masculina de Kenenisa Bekele, con una marca de 12'37,35&nbsp;s; y en a categoría femenina de Tirunesh Dibaba con una marca de 14´11"15&nbsp;s. Os récords d'Aragón de 5.000 m lisos son en a categoría masculina de Antonio Abadía con una marca de 13'12"65 s, y en a categoría femenina de Luisa Larraga con 15'28" 78 segundos.

## Referencias

## Vinclos externos
*  Lista d'as millors marcas masculinas de toz os tiempos a l'aire libre en a pachina web d'a IAAF.
*  Lista d'as millors marcas femeninas de toz os tiempos a l'aire libre en a pachina web d'a IAAF.
Paixtuns

Os **paixtuns** (en paixtún *پښتانه*) son un pueblo orichinariament habitador d'a zona entre o Kindu Kush y o Indo, en o sud y este d'Afganistán y norte y ueste de Pakistán. A suya población ye dificil de censar, pero se calcula que son uns 12 millons en Afganistán (on representan o pueblo dominant), y 30 millons en Pakistán. Charran una luenga iranicana y son musulmans.

## Reparto cheografico
Os paixtuns d'Afganistán habitan o territorio que bi ha dende o norte de Jalabalad enta Qandahar y enta l'ueste dica Sabzawar, y tamién en enclaus en l'ueste y norte.

Os paixtuns de Pakistán habitan zonas dende Dir y Swat enta o sud, y en enclaus en o Beluchistán y Punchab.

Bi ha tamién uns pocos paixtuns en l'este d'Irán (50.000), en o Xinjiang y en as republicas centroasiaticas d'a ex URSS. (se calculaba que podrían estar uns 9.000 individuos. Tamién bi ha chicotas comunidatz de paixtuns en países d'o Golfo Persico.

## Organización social
Bi ha muitas tribus paixtunas, y a principios d'a decada de 1980 bi heba en Afganistán 36 tribus. Adintro d'una tribu bi ha un *jirga* u consello de chefes de clan que tracta os afers importants y un *kan* hereditario con poder restrinchiu. Totas as subdivisions tribals, como l'aldeya u un simple campamento tien una *jirga*, y tractan a redistribucioń consuetudinaria d'a tierra cada cierto tiempo. As tribus pueden incluyir *hamsaya* u clientelas, como miembro de plen dreito.

As principals confederacions tribals son *[[Durrani]]*, *[[Ghilzai]]* y *[[Karlani]]*. Adintro d'os Durrani en Afganistán son os Popolzai, Alikozai, Barakzai, Alizai, que son sedentarios, os Nurzai, que son nomadas, y os Ishaqzai, que son seminomadas. Adintro d'os Ghilzai son os *Toki*, que son sedentarios, os Taraki, que son seminomadas, y os Povinda, nomadas entre Afganistán y Pakistán. Adintro d'os Karlani se troban os Mangal, Jadran y Jani, que son seminomadas y os Vardak, que son sedentarios.

Bi ha tribus no confederadas seminomadas como os Mohmaud, Safi y Kakar. En Pakistán se troban as tribus Afridi, Yusufzai, Vazir, Khattak, Bangash, Turi y Orakzai.

## Historia
O primer estau independient paixtuns fue creyau por Ahmad Shah Durrani en o sieglo XVIII, fundador d'a dinastía Sadoqzay. Mientres tot o sieglo XIX os britanicos preboron de sozmeter a los paixtuns pa controlar l'actual Afganistán. En 1893 se creyó a muga entre l'Afganistán independient y A India, quedando os paixtuns principalment dividitos entre dos estaus.

## Referencias

## Bibliografía
*  Amiram Gonem. *Diccionario de los pueblos del mundo*. Editorial Anaya, 1996.
Provincia de Constancia

A **provincia de Constancia** (en rumano *Judeţul Constanţa*) ye una provincia de Rumanía con capital en Constancia.

A población d'esta provincia ye de 715.151 habitants (en 2002) en una superficie de 7.071 km², con una densidat de población de 101 hab/km².

## Población por etnias y nacionalidaz
En o sieglo XX as proporcions d'as diferents nacionalidaz cambió a causa d'os cambios de mugas entre Bulgaria y Rumanía con intercambios de población, y tamién por l'arribada de refuchiaus arrumanos dende Macedonya. Actualment os rumanos incluyindo a los arrumanos suposan a mes gran part d'a población.

## Divisions administrativas
O districto conta con 3 municipios, 9 ciudaz y 58 comunas.

### Municipios
*A capital: Constancia que conta con una población de 310.471 habitants (2002).
* Mangalia
* Medgidia

### Ciudaz (Oraşe)

* Basarabi
* Băneasa
* Cernavodă
* Eforie
* Hârşova
* Năvodari
* Negru Vodă
* Ovidiu
* Techirghiol

### Comunas

## Referencias

 

## Vinclos externos
Crocodile Cafe

**The Crocodile** anomenato d'antis mas **Crocodile Cafe** y conoixito popularment como **The Croc**, ye una sala musical situata en a cantonada d'o numero 2.200 d'a 2ª Avenita y Blanchard Street, en o barrio de Belltown en a ciudat de Seattle, a on que la suya programación ye plena toda la semana.

As pantallas penchadas en as paretes fan veyer a cantidat y variedat de conciertos con que a organización plena toda la semana. Ista ye una d'as caracteristicas de Seattle, “conciertos toda la semana”, mesmo en domingo.
A cantidat de chent que acuden enta os conciertos en ista ciudat, y a a suya calidat musical, no fan que reflectar que se tracta d'una d'as millors escenas musicals mundials.
A popular sala de Seattle, tamién clamada “Coc”, en o barrio de Belltown, ubrió as suyas puertas en 1991 arroclando a toda la escena musical que alavez se podría dicir yera la millor d’as ciudaz americanas.

Atamas de trancar por un chicot tiempo en 2007, tornó a ubrir en 2009. Por astí han pasau collas como: Mudhoney, Nirvana, Pearl Jam, Alice In Chains, Mad Season, Joanna Newsom, Cheap Trick, Indigo Girls, Robyn Hitchcock, Porcupine Tree, Glenn Tilbrook, Rhonda Vincent, Death Cab for Cutie, Yoko Ono, Ann Wilson, Sleater-Kinney, R.E.M., Soft Boys, Built to Spill, Neutral Milk Hotel, Dinosaur Jr, Beastie Boys, Corinne Bailey Rae, Rachael Yamagata, Kevn Kinney of Drivin N Cryin, Ventures, Chris Knox, Harvey Danger, and The Presidents of the United States of America.
Aquí tamién se gravoron bels esceneas d’a cinta Georgia.

## Vinclos externos
*  Pachina web oficial d'o Cocodrile Cafe.
Provincia de Covasna

A **provincia de Covasna** (en rumano *Judeţul Covasna*) ye una provincia de Rumanía con capital en Sfântu Gheorghe.

A población d'esta provincia ye de 222.449 habitants (en 2002) en una superficie de 3.710 km², con una densidat de población de 60 hab/km².

## Población por etnias y nacionalidaz
Seguntes o cens de l'anyo 2002 a mes gran part d'a población son os seculs con o 73,79 %, seguitos por os vlacos u rumanos etnicos con o 23,28 % y os chitans con o 2,68 %.

## Divisions administrativas
O districto conta con 2 municipios, 3 ciudaz y 40 comunas.

### Municipios
*A capital: Sfântu Gheorghe que conta con una población de 61.543 habitants (2002).
* Târgu Secuiesc

### Ciudaz (Oraşe)

* Covasna
* Baraolt
* Întorsura Buzăului

### Comunas

## Vinclos externos
Provincia de Dâmbovița

A **provincia de Dâmbovița** (en rumano *Județul Dâmbovița*) ye una provincia de Rumanía con capital en Târgoviște.

A población d'esta provincia ye de 541.763 habitants (en 2002) en una superficie de 4.054 km², con una densidat de población de 134 hab/km².

## Divisions administrativas
O districto conta con 2 municipios, 4 ciudaz y 76 comunas.

### Municipios
*A capital: Târgoviște que conta con una población de 89.930 habitants (2002).
* Moreni

### Ciudaz (Oraşe)

* Găeşti
* Pucioasa
* Titu
* Fieni

### Comunas

## Vinclos externos